13Jvol. 11 Jurnalul Oficial al Uniunii Europene 85 3199200278 L144/19 JURNALUL OFICIAL AL COMUNITĂȚILOR EUROPENE 26.5.1992 DECIZIA CONSILIULUI din 18 mai 1992 de confirmare a consolidării Centrului de cooperare industrială CE-Japonia (92/278|CEE) CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, în special articolul 235, având în vedere propunerea Comisiei (1), având în vedere avizul Parlamentului European (2), întrucât Centrul de cooperare industrială CE - Japonia a fost înființat în 1986 cu scopul de a contribui la cooperarea industri- ală dintre Comunitate și Japonia; întrucât în concluziile sale din martie 1987, Consiliul a remarcat cu interes lansarea fazei pilot a centrului și a salutat contribuția sectorului industrial la punerea în aplicare a acestuia; întrucât Consiliul din 26 noiembrie 1990 a aprobat concluziile comunicării Comisiei privind politica industrială într-un mediu deschis și concurențial; întrucât Comisiei i s-a solicitat să își continue activitatea privind politica industrială, având de asemenea în vedere: — evoluția situației economice și a strategiilor principalelor state industrializate care nu sunt membre ale CEE și ale țărilor recent industrializate; — nevoia de a utiliza corect instrumentele de care dispune Comunitatea pentru a consolida capacitățile tehnologice și competitivitatea sistemului industrial european; întrucât activitatea Centrului de cooperare industrială CE - Japonia contribuie la activitatea Comunităţii în sectorul politicii industriale; întrucât Centrul este cofinanțat din bugetul general al Comunită- ților Europene, de Ministerul comerțului internațional și al indus- triei (MITI) din Japonia și din contribuțiile sectoarelor industriale ale ambelor părți; întrucât centrul, gestionat până în prezent ca proiect pilot, s-a dovedit a fi un succes prin asigurarea unor programe de formare mai ales în domeniul managementului pentru un număr tot mai mare de manageri ai întreprinderilor din Comunitate, precum și prin oferirea de informații privind mediul de afaceri din Japonia; întrucât consiliul de conducere al centrului a ajuns la concluzia că activitățile centrului sunt promițătoare și că merită să beneficieze de o susţinere puternică din partea ambilor sponsori principali, Comisia și MITI, precum și că centrul trebuie consolidat; () JOC173,471991,p. 4. () JO C94,341992. întrucât, prin urmare, această propunere de consolidare trebuie confirmată, iar centrul trebuie instituit ca o inițiativă comună a Comunității Europene și a Japoniei; întrucât, în vederea adoptării prezentei decizii, tratatul nu prevede alte competențe decât cele prevăzute la articolul 235, DECIDE: Articolul 1 Prin prezenta se confirmă în numele Comunității Economice Europene consolidarea Centrului de cooperare industrială CE - Japonia, precum și constituirea acestuia ca inițiativă comună a Comunității Europene și a Japoniei. Articolul 2 Obiectivul Centrului de cooperare industrială CE - Japonia este de a contribui la cooperarea industrială dintre Comunitate și Japonia, mai ales prin organizarea de programe de formare în domeniul managementului pentru managerii europeni, prin oferirea de informații privind mediul de afaceri japonez și oportunitățile oferite de acesta și prin organizarea de programe pentru specialiști europeni în surse alternative de energie. Articolul 3 Centrul de cooperare industrială CE - Japonia are sediul în Tokio, Japonia. Articolul 4 Centrul este finanțat în comun de guvernul Japoniei, de Comunitate și de instituiții de credit private. Articolul 5 Prezenta decizie intră în vigoare la data publicării. Adoptată la Bruxelles, 18 mai 1992. Pentru Consiliu Președintele Arlindo MARQUES CUNHA